ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ

ЖОО дейінгі білім беру факультеті

Шетелдіктердің тілдік және жалпы білім беру дайындығы кафедрасы

Қазақ тілі шет тілі ретінде: Лексика-грамматика. Оқылым. Жазылым.

пәні бойынша

ҚОРЫТЫНДЫ ЕМТИХАН БАҒДАРЛАМАСЫ

Білім беру бағдарламасының коды: KRILG1201

Оқу деңгейі ННП

1-курс

ІІ семестр

Кредит саны -16

Алматы, 2024 ж.

Пән бойынша қорытынды емтихан бағдарламасын ф.ғ.к.,аға оқытушы Г.Ә. Машинбаева әзірледі.

«ҚазШТР:ЛГОЖ» пәні бойынша қорытынды емтихан бағдарламасы Қазақ тілі шет тілі ретінде оқу бағдарламасы негізінде жасалған.

Шетелдіктердің тілдік және жалпы білім беру дайындығы кафедрасының

мәжілісінде 11.01.2024 ж. №6 хаттамасымен бекітілді

Кафедра меңгерушісі А.Т. Қоңырова

1. **ПӘННІҢ ТАҚЫРЫПТЫҚ БАҒДАРЛАМАСЫ**

**Мақсаты:** тіл меңгерушінің ПОӘК мақсаттарына сәйкес пән аясында қарым-қатынастық құзіреттілік жүйесін тексеру, қазақ тілінің құрылымдық, мағыналық, коммуникативтік-функционалдық сипатын білу деңгейін, жинақтаған білім мен дағдыларын сөйлеу жағдаятына сай қолдана білу қабілетін тексеру;

**Міндеттер:** емтихандық тапсырма мен сұрақтарды бағдарламада көрсетілген коммуникативтік құзыреттіліктер жүйесінде күтілетін нәтижелер негізінде әзірленеді.

**Пәннің оқыту бағдарламасынан күтілетін нәтижелер:**

**ОН 1 (когнитивтік)**

Бастапқы деңгейге сәйкес лексикалық, грамматикалық минимумды есте сақтап, қазақ тіліндегі жалғаулар мен етістіктің шақтары, етістіктің меңгерілуі, жай сөйлемнің құрылымдық, мағыналық сипатын, сөйлеу әдебін меңгеріп, түсіндіре алуға қабілетті болу.

**ОН 2 (когнитивтік)**

Сөйлемнің, мәтіннің құрылымдық, мағыналық сипатын, сөйлеу әдебін меңгеріп, түсіндіре алуға қабілетті болу.

**ОН 3 (функционалдық)**

Жинақтаған білім мен дағдыларын шынайы тілдік қатынаста қолдануға, тақырып аясында тілдің әлеуметтік-функционалдық мағыналарын таңдап қолдануға қабілетті болу.

**ОН 4 (функционалдық)**

Сөйлеу әрекеті түрлеріндегі коммуникативтік айтылымдарды түсініп және талдап, оған сай тілдік құрылымдарды таңдап орынды қолдана білуге қабілетті болу.

**ОН 5 (жүйелі)**

Пән аясында игерген білімін тұжырымдап, жинақтап, бағалап, оның нәтижесін емтихандық бақылауларда, презентация ұсынуда тиімді қолдану және үйреніп жатқан тілдік ортада тілдік қатынасқа оңай түсуге, шешім қабылдауға, өз көзқарасын білдіруге, дәлелдеуге қабілетті болу.

**Оқытылатын лексикалық тақырыптар:**

* Іс-әрекеттің мақсаты
* Уақыт пен іс-әрекет
* Менің бір күнім
* Менің өмірбаяным
* Менің балалық шағым
* Кім нені жақсы көреді?
* Портрет пен мінез
* Менің досым
* Күнделікті тұрмыс
* Саяхат жасағым келеді
* Асыңыз дәмді болсын
* Мерекелер, Наурыз.

**Грамматикалық материалдар:**

Етістіктің шақтары

Септік формалары

Сын есім, сан есім, есімдіктер

Рай формалары

Шылаулар

Үстеулер

Жай сөйлемдер мен құрмалас сөйлемдер

**Әдебиеттер:**

1. Қазақ тілі – шет тілі ретінде (Базалық деңгей) 1-кітап Оқу құралы. -Алматы, 2017 – 244 бет, «Қазақ университеті»
2. Қазақ тілі – шет тілі ретінде (Жалғастырушы деңгей) 2-кітап Оқу құралы. Алматы, 2017 – 140 бет, «Қазақ университеті»
3. Нұршайықова Ж.Ә., Мұсаева Г.Ә. Қазақ тілі. Алғаш бастаушыларға арналған оқу құралы Мәдениет және ақпарат министрлігі. Тіл комитеті. – 2-басылым.  –Астана: «1С-Сервис» ЖШС, 2009.
4. Мұсаева Г.Ә., Құрышжанова Ә.Ә., Ахмедова Ж.Ш., Екшембеева Л.В. «Қазақша сөйлегің келе ме?» «Алғашқы қадам» 1-кітап. Алматы: «Балауса», 1998.
5. Бұлдыбаев А.С., Екшембеева Л.В. «Қазақша сөйлегің келе ме?» оқу кешенінің бағдарламасы. Алматы «Балауса», 1998.

**Интернет-ресурстары:**

* 1. [**http://www.soyle.kz**](http://www.soyle.kz)

[**http://qazaqstudy.kz/**](http://qazaqstudy.kz/)

.

1. **ҚОРЫТЫНДЫ БАҚЫЛАУ ЕМТИХАН ТАПСЫРМАЛАРЫН ОРЫНДАУДЫҢ ӘДІСТЕМЕЛІК НҰСҚАУЛАР.**

**ЕМТИХАН ӨТКІЗУ ТҮРІ: АУЫЗША, OFFLINE**

* 1. **Емтиханды өткізудің әдістемелік нұсқауы:**
     1. **Емтихан формасы:** ауызша, offline. Платформа: ИС Univer
     2. **Ауызша емтихан мақсаты:** Пән аясында қол жеткен оқу нәтижелерін көрсете білу. Қалыптасқан сөйлеу дағдылары мен құзыреттерді көрсету, өз ойын нақты, түсінікті айта алу.
     3. **Тапсырманы орындау барысында күтілетін нәтижелер**

**Бір билет 3 тапсырмадан тұрады. Олар төмендегі нәтижелер бойынша бағаланады.**

**Бірінші тапсырма: Берілген тақырыптарға монологтық айтылым құрастыру.**

1. «Менің өмірбаяным»
2. «Маған саяхат жасау ұнайды»
3. «Мен бақытты адаммын»
4. «Университеттегі оқуым»
5. «Алматы – оңтүстік астана»
6. «Менің өмірімдегі Қазақстан»
7. «Менің отаным»
8. «Маған «....» деген фильм ұнайды»
9. «Маған қазақ тілі не үшін керек?»
10. «Менің мамандығым»
11. «Менің арманым»
12. «Менің әуес істерім»
13. «Қазақстанда маған не ұнайды?»
14. «Біздің факультетіміз»
15. Мен «...» туралы айтқым келеді

* **Екінші тапсырма: бейтаныс мәтінді оқып, түсінгенін баяндау.** Оқылым бойынша қысқаша түрлі тақырыптағы көркем-әдеби емес мәтіндерді оқып, керекті ақпаратты тауып өз сөзімен баяндау. Мәтіннің негізгі мағыналық бөлігін ажыратып, айтар ойын жеткізу. Оған баға беру.

1. Оқу техникасы
2. Мәтін мазмұнын түсінеді
3. Ұғынықты баяндайды
4. Сұрақтарға жауап береді

**Үшінші тапсырма:**

Берілген грамматикалық материалды дұрыс орындау. Нәтижесі: пән аясында алған білімін нақты жеткізеді, формаларды дұрыс қолданады, мазмұнын дұрыс түсініп талдайды.

1. Етістіктің шақтарын
2. Сан есім мағыналарын
3. Сын есімдерді, шырай түрлерін
4. есімдіктерді
5. Шылауларды, үстеулерді
6. Рай формаларын
7. Есімше, көсемше формаларын
8. Жай сөйлемдерді
9. Құрмалас сөйлем түрлерін дұрыс қолданады, дұрыс талдайды.

**Емтиханды өткізу барысы**

* + 1. Стандартты ауызша емтихан бекітілген кесе бойынша өткізіледі;
    2. Емтихан басталуына 15 минут қалғанда оқытушы емтихан тапсырушыларды тексеріп, орын-орнына отырғызады;
    3. Тапсырушы емтиханға келмеген жағдайда оқытушы ережені бұзғаны үшін акт жасайды;
    4. Кешігіп келген емтихан тапсырушы емтиханға жіберілмейді;
    5. Оқытушы емтихан барысында ереженің сақталуын қадағалайды;
    6. Емтихан тапсырмаларын дайындауға 20 минут, жауап беруге 15 минут қажет;
    7. Емтихан тапсырушыға өзімен бірге қандай-да бір техникалық құрал (телефон, тыңдаушы құралдар) әкелуге, пайдалануға, өзге емтихан тапсырушылармен сөйлесуге тыйым салынады;
    8. Егер тапсырушы емтиханға келіп, жауап беруден бас тартса, «F» деген баға қойылады;
    9. Белгісіз себеппен емтиханға келмеген жағдайда F» деген баға қойылады;
    10. Осы ережелерді бұзған жағдайда емтихан тапсырушының жауаптары жойылып, акт жасалады да, F» деген баға қойылады.

1. **БАҒАЛАУ САЯСАТЫ.**

ҚОРЫТЫНДЫ ЕМТИХАНДЫ КРИТЕРИАЛДЫ БАҒАЛАУ РУБРИКАТОРЫ

(стандартты ауызша форма)

Пән: ҚазШТР: ЛГОЖ

Платформа: offline, Univer жүйесінде

|  |  |  |  |  |
| --- | --- | --- | --- | --- |
| Бағалау параметрі | Өте жақсы | Жақсы | Қанағатанарлық | Қанағаттанарлықсыз |
| Лексика –грамматика:  Тапсырманы дұрыс түсініп, дұрыс орындау | Берілген тапсырманы дұрыс түсінген, нақты дұрыс жауап берген. | Берілген тапсырманы түсінген, бірақ орындауда 1-2 қате бар. | Берілген тапсырманы жартылай түсінген. , бірақ орындауда қате бар. | Берілген тапсырманы мүлдем түсінбеген. |
| Оқылым:  Мәтінді оқып түсінгенін мазмұндау | Оқу техникасы талапқа сай. Жылдам, қатесіз, нақты түсінікті.  Мәтін мазмұнын дұрыс түсінген. Толық баяндайды.  Барлық сұрақтарға толық жауап береді | Оқу техникасы жақсы. орташа, нормадан сәл ауытқиды, бірақ түсінікті.  Мәтін мазмұнын жалпы түсінген. Жалпы баяндайды.  Сұрақтарға жауап береді | Оқу техникасы баяу. Қателер бар. Бірақ түсінікті.  Мәтін мазмұнын толық түсінбеген. Жартылай баяндайды.  Жауабында түсінуден мәселелер бары байқалады | Оқу техникасы нашар. ТүсініксізМәтінді түсінбеген.  Жауабында сұрақты мүлдем түсінбегені байқалады |
| Монологтық айтылым.  Тақырыпты ашып, толық қызықты баяндайды. | Тақырыпты ашты. Ойын жақсы жеткізеді. Тілдік материалдар орынды қолданылады. Ойларын аргументтермен дәлелдей алады.Сұрақтарды тез түсініп, толық жауап береді. | Тақырыпты ашуға тырысты. Ойын жақсы жеткізеді, бірақ тілдік материалдарды таңдауда қиындық бар. Сұрақтарды түсініп, жауап береді. | Тақырыпты толық аша алмады. Ойын жеткізуге қиналады. Лексикалық қоры аз. Сұрақтарға қиналып жауап береді. | Тақырыпты айта алмады. |

**Қорытынды бағаны есептеу формуласы:**

Қорытынды баға (ҚБ) = (%1+%2+%3+%4+%5+%6 и т.д.) / К, % - талап (критерий) бойынша тапсырманы орындау деңгейі, К – талаптардың (критерий) жалпы саны.

Оқытушы Г.Ә. Машинбаева